ایچکی ایشلر وزیرلیگی تامانیدن بیریلگن یازمه بیاناتده، بوگوندن باشلب، انسانلرنینگ تعلیم و ساغلیق سکتوری، عاموی ترانسپورت واسطه لری و دولت اداره لریده یوزلرینی تنیلمه یه دیگن شکلده تکه، لقاب کبی نرسه لر آرقه لی یاپیشلری نینگ منع قیلینگن لیگی بیلدیریلدی.
مذکور ایش جایلری نینگ حجابلی خاتین – قیزایشلاوچیلردن یوزلرینی آچیشلرینی عکس تقدیرده بنادن چیقریش صلاحیتی گه ایگه ایکن لیگی قید ایتیلدی.
هالندده قریب 150 کیشی حجابلی خاتین – قیز بولیشی تخمین ایتیلماقده دیر.
هالند مطبوعاتیده اورین آلگن خبرلرده ایسه بونی رعایت قیلمه گن کیشی لرنینگ کمیده 150 یورو پول توولش گه محکوم ایتیله جگی تذکر بیریلماقده دیر.
هالندده مسلمانلر تامانیدن قوریلگن ندا حزبی، بوندن ایککی هفته مقدم حجاب ممانعتی بوییچه عملی بوله دیگن جزالر اوچون پول تولش تیار ایکن لیکلرینی اعلان قیلگن ایدی.
خلق ارا عفو گروهی نینگ هالندده گی دفتری هم جاری هفته جریانیده اجتماعی ترماق آرقه لی خاتین – قیزلرنینگ کییم لری بوییچه تنلش ایرکینلیگی گه ایگه ایکن لیگینی معلوم قیلیب بو ممانعت گه قرشی ایکن لیکلرینی اعلان قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
